**New Jersey** er den fjerde minste, men tettest befolkede delstaten i USA. Navnet stammer fra øya Jersey i Den engelske kanal. New Jersey grenser i nord til New York, i øst til Atlanterhavet, i sør til Delaware og i vest til Pennsylvania. Høyeste punkt er High Point, som ligger 550 moh.

Geografi
--------

New Jersey grenser mot nord og nordøst til delstaten New York, mot øst til Atlanterhavet, mot syd og sydøst til Delaware og mot vest til Pennsylvania på den anden siden av Delaware-elven.

New Jersey består i hovedsak av fem regioner: *Gateway Region* i det nordøstlige av delstaten ligger i New Yorks storbyområde, og noen innbyggere pendler herfra til byen for å arbeide. *Skylands* i den nordvestlige delen er sammenlignet med regionen i nordøst mere skogkledt, landlig og bakkete. *Shore* ligger langs Atlanterhavet mot sydøst, og regionen i sydvest er en del av *Philidelphias* storbyområde. Den femte regionen, *Pine Barrens*, i den innerste sydlige delen av delstaten, er for det meste dekket av skog, og har en lavere befolkningstetthet enn resten av staten.

Det høyeste punktet i staten er *High Point* i Sussex County med 550 moh. 

### Klima

New Jersey har et fuktig subtropisk klima i det meste av staten, mens det er et fuktig innlandsklima mot nordvest. New Jerseys klima påvirkes i høy grad av Atlanterhavet.

Somrene er meget varme og fuktige med gjennomsnittlige maksimumtemperaturer på 26-30 °C og minimumtemperaturer på 15-21 °C. Temperaturer over 32 °C forekommer i gjennomsnitt 18-25 dager hver sommer. Vintrene er ofte kalde, men mildere i de sørlige områdene. Været om våren og høsten er mer uforutsigbart, og varierer fra kjølig til varmt.

De årlige nedbørsmengden i staten er ca. 1.100 mm, fordelt på 6-9 dager i måneden. Det faller ca. 38-78 cm snø hver vinter. Det er mer snø i den nordlige delen av staten, og snøen faller normalt mellom november og mars. 

### Fylker

Counties (fylker) i New Jersey. Fylker med blålige farger ligger i New Yorks storbyområde, og fylker med grønlige farver ligger i Philadelphias storbyområde.
New Jersey er oppdelt i 21 fylker (counties), hvorav 13 stammer fra kolonitiden. New Jersey ble oppdelt i fylker i 1692, og de nåværende fylkene ble dannet ved å dele de eksisterende fylkene. Det nyeste fylket er Union County fra 1857. Oversikt over dagens 21 fylker:

|  |  |  |
| --- | --- | --- |
| * Atlantic County
* Bergen County
* Burlington County
* Camden County
* Cape May County
* Cumberland County
* Essex County
 | * Gloucester County
* Hudson County
* Hunterdon County
* Mercer County
* Middlesex County
* Monmouth County
* Morris County
 | * Ocean County
* Passaic County
* Salem County
* Somerset County
* Sussex County
* Union County
* Warren County
 |

### Store byer

Newark broad street
Til tross for sin befolkning og befolkningstetthet, har New Jersey ikke mange store byer. I 2000 var det kun fire byområder med en befolkning på over 100 000:

* Newark: 273.546
* Jersey City: 240 055
* Paterson: 149 222
* Elizabeth: 124 969
* Edison 97 687
* Woodbridge Township: 97 203

Demografi
---------

Bosetning i New Jersey
Broad Avenue, Koreatown i Palisades Park, Bergen County, hvor koreanere utgjør majoriteten (52 %) av befolkningen.
### Innbyggere i staten

United States Census Bureau har anslått at totalbefolkningen i staten New Jersey var 8 821 155 den 1. juli 2011, en 0,33 % økning siden folketellingen i 2010. Innbyggerne bestod av 68,8 % hvite, 13,7 % afroamerikanere, 0,3 % indere, 8,3 % asiatiske, 6,4 % fra andre raser, og 2,7 % fra to eller flere raser. 17,7 % var latinamerikanske.

Innbyggerne i New Jersey kalles for "New Jerseyans" or "New Jerseyites".

I 2010 var det anslagsvis 550 000 ulovlige innvandrere i staten, noe som utgjorde ca. 6,4 % av befolkningen. Dette var den fjerde høyeste prosentandelen av noen stat i USA.

New Jersey er den tettest befolkede staten med 458 innbyggere per kvadratkilometer, og den nest rikeste delstaten.

| Befolkningsutviklingen i New Jersey 1790–2010 |
| --- |
| År |  |  | Folkemengde |  %± |
| 1790 |    | 184 139 |  - % |
| 1800 |    | 211 149 |  14,7% |
| 1810 |    | 245 562 | 16,3% |
| 1820 |    | 277 575 | 13,0% |
| 1830 |    | 320 823 | 15,6% |
| 1840 |    | 373 306 | 16,4% |
| 1850 |    | 489 555 | 31,1% |
| 1860 |    | 672 035 | 37,3% |
| 1870 |    | 906 096 | 34,8% |
| 1880 |    | 1 131 116 | 24,8% |
| 1890 |    | 1 444 933 | 27,7% |
| 1900 |    | 1 883 669 | 30,4% |
| 1910 |    | 2 537 167 | 34,7% |
| 1920 |    | 3 155 900 | 24,4% |
| 1930 |    | 4 041 334 | 28,1% |
| 1940 |    | 4 160 165 | 2,9% |
| 1950 |    | 4 835 329 | 16,2% |
| 1960 |    | 6 066 782 | 25,5% |
| 1970 |    | 7 168 164 | 18,2% |
| 1980 |    | 7 364 823 | 2,7% |
| 1990 |    | 7 730 188 | 5,0% |
| 2000 |    | 8 414 350 | 8,9% |
| 2010 |    | 8 791 894 | 4,5% |
| **Kilder:** Kilde: 1910-2010 |

### Etnisitet

India Square i Jersey City, Hudson County.
New Jersey er en av de mest multikulturelle statene i landet. Per 2011 hadde 56,4 % av innbyggerne under ett år minoritetsbakgrunn. Staten har den nest største jødiske befolkningen (etter New York), den nest største muslimske befolkningen (etter Michigan), den største bosetningen av personer fra Costa Rica i USA, den største befolkningen av cubanere utenfor Florida, den tredje høyeste prosentvise delen av asiater og den tredje høyeste befolkningen av italienere. Afrikanske amerikanere, latinamerikanere og arabere har også høy andel bosatt i New Jersey. Staten har i tillegg den tredje høyeste indiske befolkningen av noen stats tall. Staten har den tredje største koreanske befolkningen, den fjerde største filippinske befolkningen og den fjerde største kinesiske befolkningen. De fem største etniske gruppene er: italienere (17,9 %), irer (15,9 %), afrikanere (13,6 %), tyskere (12,6 %) og polakker (6,9 %).

Økonomi
-------

### Nøkkeltall

New Jerseys bruttodelstatsprodukt ble i 2006 anslått til å være 434 milliarder amerikanske dollar. Den gjennomsnittlige lønnsinntekten per innbygger var 41.636 USD i 2004, noe som var den nest høyeste i hele USA og 26 % høyere enn det nasjonale gjennomsnittet på 33.041 USD. Median-inntekten per husholdning på 55.146 USD er den høyeste i USA. Ni av New Jerseys fylker ligger blant de 100 rikeste fylkene i USA. Til tross for dette er byen Newark den fjerde fattigste byen i landet.

| Økonomiske nøkkeltall | verdi |  % av BNP | År. kilde |
| --- | --- | --- | --- |
| BNP | 453,2 mrd US$ |  | 2006, *Commerce Dept, Bureau of Economic Analysis, US* |
| Arbeidsløshet | 4,6 % |  | 2006, *Labor Dept, Bureau of Labor Statistics, US* |
| Andel fattige | 7,8 % |  | 2005-06, *Commerce Dept, Bureau of the Census, US* |
| Inntekt per innb | 39463.44 US$ |  | 2006, *Commerce Dept, Bureau of Economic Analysis, US* |

 Kilde: *The World Almanac 2008*, side 45 og 555-587. 

### Industri

New Jerseys økonomi er sentrert rundt den farmasøytiske industri, kjemisk utvikling, telekommunikasjon, næringsmiddelindustri, elektronisk utstyr, trykking og publisering og turisme. New Jerseys jordbruksprodukter omfatter hageplanter, hester, grønnsaker, frukt og nøtter, fiskeri og meieriprodukter.

New Jersey har flere forskere og ingeniører per kvadratmeter enn noe annet sted i verden.

New Jersey har en sterk vitenskapsøkonomi. Flere store farmasøytiske selskaper ligger i New Jersey, slik som Johnson & Johnson, Sanofi-Aventis, Novartis, Pfizer, Merck, Wyeth, Hoffman-La Roche, Bristol-Myers Squibb og Schering-Plough. Store teleselskaper som Verizon Wireless, Avaya, Alcatel-Lucent og AT & T Communications ligger også i New Jersey.

Flere hovedkvarter, inkludert 24 selskaper fra Fortune 500, ligger i New Jersey.

### Transport

George Washington Bridge binder sammen New Jersey til Manhattan i New York City.
New Jerseys største ressurs er deltstatens beliggenhet, noe som har gjort den til et handelssentrum. En annen handelsfordel er delstatens utbyggede transportsystem som gjør at en fjerdedel av USAs innbyggere kan nås på kun ett døgn. Ferieområder som Atlantic City gjør også at New Jersey har den femtestørste inntekten fra turisme av USAs delstater. 

New Jersey er preget av å være en sovekommune, siden mange pendler til arbeid i storbyene New York City og Philadelphia. New Jersey yter derfor stor grad kun rene tjenester til innbyggerne. 

Flyplassen Newark Liberty internasjonale lufthavn betjener årlig ca. 29 223 171 passasjerer fordelt på ca. 405 846 flybevegelser. Dette gjør den til den femte mest trafikkerte flyplassen i USA og blant de 20 travleste flyplassene i verden.

På grunn av statens strategiske beliggenhet er også transportnæringen sterk. Det meste av transporten styres av Port Authority of New York and New Jersey, et samarbeid mellom statene New Jersey og New York. Havnen Port Newark-Elizabeth Marine Terminal var verdens første containerhavn da den ble bygget og er fortsatt en av de største i dag.

New Jersey er bundet sammen med New York via ulike broer og tunneler. George Washington-broen binder sammen New Jersey til Manhattan i New York City og har den tyngste biltrafikken på noen bro i verden.

### Naturresurser

Tranebær høstes
Selv etter 3 århundrer med utvikling er nesten halvdelen av New Jersey fortsatt dekket av skog. Det mest utbredte treet mot nord er eik, og i den sørlige delen er det furu. 

New Jerseys mineralressurser er ikke store. Delstaten smelter og raffinerer stort sett mineraler fra andre delstater. Tidligere var Franklin Furnace i lengre tid et sentrum for produksjon av zink, og det finnes fortsatt en begrenset minedrift i dag. 

### Ødeleggelser etter orkanen «Sandy» i 2012

«Orkanen Sandy» ødela store deler av New Jersey og New York de siste dagene av oktober 2012. Flere nabolag ble brent ut og oversvømmelser medførte opprydningsarbeid for flere millioner kroner. Store gateområder ble dekket av sand, og området Queens ble lagt under vann. Sju personer i delstaten mistet livet. Byen Hoboken (New Jersey) ble nær totalødelagt.. Totalt var nærmere 1 000 000 mennesker uten strøm som følge av orkanen. I byen Atlantic City stod alle hovedgatene under vann.

Kjente band og artister
-----------------------

* Bon Jovi
* Jonas Brothers
* Dana Fuchs
* Melody Gardot
* Whitney Houston
* My Chemical Romance
* Overkill
* Paul Simon
* Frank Sinatra
* Count Basie
* Bruce Springsteen
* Ashley Tisdale
* Zakk Wylde

Referanser
----------

1. ↑  *Asian Americans: Contemporary Trends and Issues Second Edition, Edited by Pyong Gap Min*. Pine Forge Press – An Imprint of Sage Publications, Inc. 2006. Besøkt 17. juli 2011.
2. ↑  KAREN SUDOL AND DAVE SHEINGOLD (12. oktober 2011). «Korean language ballots coming to Bergen County». © 2012 North Jersey Media Group. Besøkt 20. april 2012.
3. ↑  Annual Estimates of the Resident Population for the United States, Regions, States, and Puerto Rico: April 1, 2000 to July 1, 2009
4. ↑  New Jersey State & County QuickFacts Arkivert 31. oktober 2013 hos Wayback Machine. United States Census Bureau, 20. april 2012
5. ↑  New Jersey – Race and Hispanic Origin: 1790 to 1990l, United States Census Bureau, 20. april 2012
6. ↑  New Arizona law puts police in 'tenuous' spot, Washington Post
7. ↑  The richest (and poorest) places in the U.S.: 2007, CNN, 31. august 2007
8. ↑  Resident Population Data. «Resident Population Data - 2010 Census». 2010.census.gov. Arkivert fra originalen 19. oktober 2013. Besøkt 17. august 2011.  «Arkivert kopi». Archived from the original on 25. desember 2010. Besøkt 11. august 2012. CS1-vedlikehold: Uheldig URL (link)
9. ↑  Americans under age 1 now mostly minorities, but not in Ohio: Statistical Snapshot, The Plain Dealer
10. ↑  Jewish Population of the United States, State Jewish Virtual Library
11. ↑  The Foreign Born from India in the United States, 1. desember 2003
12. ↑  Census 2000 PHC-T-6. Population by Race
13. ↑  Census 2000 Brief, juni 2004
14. ↑  Bureau of Economic Analysis [PDF]
15. ↑  «Bureau of Economic Analysis». Arkivert fra originalen 10. april 2016. Besøkt 8. august 2012.
16. ↑  Buffalo named third-poorest city in U.S. Buffalo Business First, 29. september 2009
17. ↑  Delaware / Hudson Valley Hot Spot for biotechnology, Nature.com
18. ↑  Fortune 500 2007 - States: New Jersey 30. mars 2007
19. ↑  Port Authority of New York and New Jersey – George Washington Bridge
20. ↑  George Washington Bridge turns 75 years old Arkivert 8. juli 2018 hos Wayback Machine. Times Herald Record, 24. juni 2010
21. ↑  Se de enorme ødeleggelsene i New Jersey, Aftenposten, 31. oktober 2012
22. ↑  Gater er dekket med sand, Aftenposten, 30. oktober 2012
23. 1 2 3  Hurricane Sandy: After 'incalculable' loss, recovery begins, New Jersey News, 31. oktober 2012
24. ↑  Atlantic City er under vann, VG, 29. oktober 2012

Eksterne lenker
---------------

* (en) Offisielt nettsted Rediger på Wikidata

* (en) New Jersey – kategori av bilder, video eller lyd på Commons Rediger på Wikidata

* (en) New Jersey – galleri av bilder, video eller lyd på Commons Rediger på Wikidata

|  |  | New Yorks flagg New York (N) |  |  |
| Pennsylvanias flagg Pennsylvania (V) |  | Atlanterhavet (Ø) |
|     ***New Jersey***     |
|  |
| Delawares flagg Delaware (SV) | Delaware Bay (S) |  |

Portal: USA

| * v
* d
* r
USAs delstater og andre undernasjonale områder i USA |
| --- |
| Delstater | Alabama **·** Alaska **·** Arizona **·** Arkansas **·** California **·** Colorado **·** Connecticut **·** Delaware **·** Florida **·** Georgia **·** Hawaii **·** Idaho **·** Illinois **·** Indiana **·** Iowa **·** Kansas **·** Kentucky **·** Louisiana **·** Maine **·** Maryland **·** Massachusetts **·** Michigan **·** Minnesota **·** Mississippi **·** Missouri **·** Montana **·** Nebraska **·** Nevada **·** New Hampshire **·** New Jersey **·** New Mexico **·** New York **·** Nord-Carolina **·** Nord-Dakota **·** Ohio **·** Oklahoma **·** Oregon **·** Pennsylvania **·** Rhode Island **·** Sør-Carolina **·** Sør-Dakota **·** Tennessee **·** Texas **·** Utah **·** Vermont **·** Vest-Virginia **·** Virginia **·** Washington **·** Wisconsin **·** Wyoming | USAs flagg |
| Føderalt distrikt | District of Columbia |
| Oversjøiske territorier | Amerikansk Samoa **·** De amerikanske Jomfruøyer **·** Bakerøya **·** Guam **·** Howlandøya **·** Jarvisøya **·** Johnston Atoll **·** Kingman Reef **·** Midwayøyene **·** Navassaøya **·** Nord-Marianene **·** Palmyra Atoll **·** Puerto Rico **·** Wake Island |
| ISO 3166-2:US |

| * v
* d
* r
Fylker i delstaten New Jersey |
| --- |
| New Jerseys flagg | Atlantic **·** Bergen **·** Burlington **·** Camden **·** Cape May **·** Cumberland **·** Essex **·** Gloucester **·** Hudson **·** Hunterdon **·** Mercer **·** Middlesex **·** Monmouth **·** Morris **·** Ocean **·** Passaic **·** Salem **·** Somerset **·** Sussex **·** Union **·** Warren | USAs flagg |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** CiNii **·** GeoNames **·** BBC Things **·** MusicBrainz **·** GNIS
 |